Residence Inn Toronto Vaughan - Compare Vaughan Hotel Prices
0.2 milesCourtyard by Marriott Toronto Vaughan
0.2 milesMonte Carlo Inn Vaughan Suites Community Members 1,378
Suman Anil, adam, cathleene cienfuegos, Shawn Roop, Stephan
4,138 Adventure Yogis
889 Loving People Krystal Florence in Florence, MS | Fast Burgers, Breakfast, Wings, Dessert
3100 Highway 49 South
(601) 845-0873(601) 845-0873
Featured Menu Items at Krystal Florence
About Krystal Florence Peterjasie Patriot #163
Die pasella hierdie keer is 'n resepte eBoek met warm en koue drankies resepte, ideaal vir die somer wat nou voorlê.
Die resepte is sommer 'n hele verskeidenheid lekker resepte, gaan kyk hieronder en geniet!
Ons Kaapse reis was baie interessant. Amper 5000 kilometer gery maar elke oomblik geniet. Weer ou plekke gesien en nuwe plekke ontdek, weereens agtergekom dat ons darem maar in 'n mooie land woon.
Klik gerus hier om die fotos op Facebook te gaan besigtig
Oor 'n paar dae ry ons weer Kruger toe, hopelik speel al die diere en voëls saam en ons kry 'n paar mooi fotos.
Jou posadres verander?
Rugbygeesdriftiges - Wêreldbeker 2011
Alles wat jy wil weet van die Wêreldbeker, wedstryd vir wedstryd. Loot Eksteen het al die feite saamgevat, sien hieronder. Regs klik net om af te laai. As jy die statistieke weekliks wil ontvang, stuur net vir Loot 'n epos en vra dat hy jou op sy posluys sit.
Curriebeker - Wedstryde Curriebeker - Punte
Curriebeker - Log Curriebeker - Stats
Curriebeker - Data
Onkoste om nuusbrief uit te stuur
Baie dankie aan die van julle wat bydraes gemaak het, dit word opreg waardeer.
Kerrie Afval Potjie
12,5 ml asyn-opsioneel
Plaas die afval in 'n potjie, voeg die water by en plaas die deksel op.
Laat die vleis opkook en skep dan die skuim wat bo-op vorm, af.
Kook die afval ongeveer 4 tot 6 uur oor lae hitte. Vul die water aan, indien nodig.
Voeg die sout en asyn, asook die uie en aartappels by, en laat dit met die deksel op prut totdat die aartappels gaar is.
Skep die oortollige vet af. Verdik die sous met aangemaakte mielieblom.
Kook ongeveer 45 minute lank in 'n drukkastrol. Die gaarmaaktyd van afval hang af van die ouderdom van die skaap. Kyk liewer gereeld hoe sag die afval al is, ook wanneer dit in die drukkastrol gaargemaak word, anders kook dit dalk te pap.**
Smelt die botter of margarien en soteer die uie daarin totdat dit deurskynend is.
Voeg die kerriepoeier en borrie by en braai dit effens. Voeg die uie en aartappels by die afval, strooi die sout oor en voeg die suiker by.
Roer dit goed deur. Kook dit totdat die aartappels gaar is. Proe, en voeg nog geurmiddels na smaak, asook die asyn, by. Verdik die sous met mielieblom (indien nodig).
Regs klik hier om 'n resepte eBoek met warm en koue drankie resepte af te laai.
Emily hou nog steeds vakansie, dalk is sy weer volgende keer hier
Foto geneem by De Hoop Natuurreservaat
klik vir groter weergawe
Die man met die vinnige vingers. Hansie was lid van die Polisieorkes wat in 1986 die TV kompetisie gewen het. Maar meer nog sien ons hom dikwels as beoordelaar, veral by die Boeremusiekgilde. Hans, jou ondersteuning word opreg waardeer.
Lag jouself gesonder
Stres is die reaksie van a persoon op sy aanname dat ‘n spesifieke situasie bedreigend is vir sy/haar fisiese, emosionele of persoonlike veiligheid. Dit is ‘n hoogs persoonlike aanname van bedreiging-werklik of onwerklik. Wanneer ‘n persoon stres ervaar skei die brein ‘n oorvloed van adrenalien en hormone af, veral kortisol, wat die normale liggaamlike funksionering tydelik verhinder. Op die lange duur ondergaan organe en die brein strukturele beskadiging as gevolg van hierdie chemiese stowwe-veral geheue en kognitiewe vaardighede word beperk.
Wat kan jy doen om jouself en jou kind te beskerm teen hierdie negatiewe impak? Medikasie kan help gedurende ‘n intense moeilike tyd, maar dit behoort die laaste keuse van ondersteuning te wees. Daar is natuurlike en selfs prettige maniere om weerstand te bied teen die dodelike gevolge van stres.
Die eerste vraag is om jouself te vra is: Is hierdie ding wat my bang maak rerig of oordryf ek? As die bedreiging eg is, is die volgende stap om dit te hanteer, om dit onskadelik te stel of om maniere te kry om dit gemakliker te hanteer.
Ons kan onsself beskerm teen die kaping van stres. Byvoorbeeld: wanneer Immunoglobulin A (IgA) in die brein vrygestel word beskerm dit die liggaam teen bakterie en viruses. Vyf minute van die herroeping van ‘n situasie wat mens briesend van woede gemaak het onderdruk IgA vir ses ure. MAAR, vyf minute van ‘n vertroetelende omgee of ‘n gelukkige oomblik verhoog IgA vir ses ure in die liggaam. Let wel: mens hoef nie eers die versorging te ontvang nie, selfs al voel mens net die omgee-of dit van ‘n troeteldier of vriend of vreemdeling af kom-kan dit jou gesonder maak.
Lag kan die beste medisyne wees. Die fisiologiese studie van lag het selfs sy eie naam…: “gelotogie”. Lag en glimlag se invloed op die menslike senuweestelsel en die res van die liggaam is nog nie heeltemaal uitgepluis nie. ‘n Nuwe studie veld genaamd neuro-immunologie bestudeer die interaksie tussen die brein en die immuunstelsel. Dit is ‘n wisselwerking wat die metodiek en tegnieke van sielkunde, neurowetenskap en immunologie saambind. Psigoneuro-immunologie se fokus is gewoonlik hoe stres die senustelsel beinvloed en siekt-toestande veroorsaak. Studies toon dat lag die outonome senustelsel, stres hormone en neuro oordragstowwe beinvloed. Byvoorbeeld, 60 minute van die kyk van ‘n snaakse fliek wys die verlaging van drie beskadigende brein chemiese stowwe, insluitend kortisol.
Oefening is nog ‘n goedkoop, natuurlike manier om jou immuniteit, energie vlakke en positiwiteit te versterk. Dit kan enige oefeninge insluit van seks tot tuinmaak. Dit is beter as dit so bietjie inspanning verg-die brein en liggaam word dan oorspoel met positiewe energie vir die brein, liggaam en verstand.
Voor jy ingee aan negatiwiteit, self verwyt, woede, angs en moedeloosheid: vra-“Is hierdie bedreiging werklik of oordryf ek?” Begin dan om die vrees te verwerk. Hou jou energie vlakke hoog en sterk deur positiewe gedagtes en aktiwiteite te beoefen, lag en oefen-dit kan jou gesonder en gelukkiger hou-en langer laat lewe!
Vreudevolle gedagtes gaan uit van my na jou.
Groente en dinge
Hier is weer een van Minette Brink se lekkerlees stories:
Die een wat nou die dag in ‘n supermark “N$ 12 VIR ‘N KOMKOMMER?” gegil het, was ek.
En dan het die ou groen dingetjie meer gelyk soos ‘n jong aspersie op steroids.
Hartseer tamaties wat verlep oor die rakke lê en loer, ingeduikte miniatuur aartappels, verrotte appels, dié dryf my na vrywillige skeurbuik.
Ek verneem onlangs by ‘n vriend in die handel dat dieselfde sakkie aartappels wat in Suid-Afrika R30 kos, hier by ons ‘n volle N$60 kos.
Nou vra ek jou. Watter vorm van vervoer word ingespan om die sakkie hier te kry? In ‘n vergulde houer uitgevoer met purper satynlap? Word elke aartappel individueel per hand oor die grens gehelp? Begelei deur die president self?
Nee, werklik, so kan dit nie aangaan nie.
Dit my jare geneem om vrywilliglik brokkoli, blomkool en boontjies in te neem. My ma was so trots. Maar nou het my gesondheid begin ly onder die druk van onbesonne pryse.
Toe krap ek gisteraand in een van die vele bokse wat na die laaste trek (en glo my, dit was beslis die laaste trek) nog nie uitgepak is nie. Daar val die dagboek uit wat ek op die kibbutz gehou het en skielik staan die mense wat ek lankal vergeet het en al die sports daar in die vreemde na tien jaar weer voor my.
Dis die oplossing, dink ek na die traantjies van nostalgie opgedroog het.
Ons moet ‘n kibbutz-sisteem in hierdie land implementeer.
Iewers moet die regering tog ‘n stuk (of meer) grond oorhê waar haweloses selfonderhoudend kan raak deur groente aan onse eie mense te voorsien. Dit sal seker nie die maklikste projek op aarde wees nie, maar ek glo dat dit op die lange duur ‘n reuse sukses kan wees.
Dink net, ‘n plasie net buite Windhoek waarheen ‘n mens oor naweke kan ry en die kinders hoenders kan rondjaag en bokke voer. Dan kan die “kibbutzwerkers” handgemaakte items uitstal en kos verkoop.
Sodra die groente in volle glorie op die landerye pryk, kan ‘n “Boeremark” (oeps, deesdae moet ek dit seker ‘n “Dankie-dat-ek-nog-my-plaas-het mark noem..) Saterdagoggende gehou word waar lede van die publiek teen sonop die heel varste groente teen die heel laagste pryse kan koop. So ‘n “first come first serve”-bedryf.
Begin sommer ‘n steenmakery ook sodat al die aanbouings vir ‘n skooltjie, ‘n industriële kombuis, ‘n amfiteater en ‘n kliniek sommer self gedoen kan word.
Ja, ek is ‘n dromer en seker nie lekker in voeling met al die papierwerk, finansies, logistieke probleme, bla-bla-bla nie, maar as dit in Israel kan werk, hoekom kan ons dit nie hier maak werk nie? Die tronke is mos oorvol. Span eerder die lede in wat “petty crimes” gepleeg het om in die grond te skoffel en al daai slegte gewoontes met harde arbeid uit te sweet. Teen drie etes per dag wat hulle self aan geplant, geploeg en geoes het. Sal dit nie ook sommer die menswaardigheid terugploeg nie?
Maar terwyl ek wag vir die minister van landbou om my te kontak vir die volledige uitleg rondom my briljante konsep, sal ek maar die vitamienpilletjies bly sluk en my groente boikot deurvoer. Al voel my tande losserig en is my gesig redelik geel, maar aan ‘n N$10 avokado sal jy my nie sien kou nie…
Altyd gewonner,maar nou weet ek...........
Rum en ys - beskadig you lewer......
Vodka en ys - beskadig jou pankreas......
Brandewyn en ys - beskadig jou brein......
Cane en ys - beskadig jou sig.........
wyn en ys - beskadig jou stappie.....
whiskey en ys - beskadig jou beursie....
gin en ys - beskadig jou reputasie...
Dit lyk vir my YS IS BLEDDIE GEVAARLIK!!
Man wil sy van verander.
Vrou by Binnelandse Sake vra:
"Hoekom, wat's fout met u van?"
Man: "My van is Nis "
Dame: "Wat's fout daarmee?"
Man: "Skakel my kantoor en vra vir Mnr. Nis "
Die dame skakel en vra vir Mnr. Nis .
Ontvangsdame aan ander kant:
"Is dit Mnr A.Nis of Mnr P.Nis?"
Vraag: Wat is die verskil tussen 'n donderstorm en 'n spoedlokval?
Vraag: Wat noem jy 'n boemerang wat nie wil werk nie?
Antwoord: 'n Stok.
"Goeiedag oom! Af met die broekie vir my!"
"Nou vir wat, Nursie, wat wil jy nou maak?"
"Nee, man, ek is hier vir ñ oog operasie!" gil die ou omie verskrik.
Nou verloor sy haar humeur: "Kyk, Oupa, ek het nie tyd vir nonsies nie, hier
staan dit in jou verslag: VERWYDERING VAN DIE HORINGVLIES!"
Riglyne by hantering van dwelmprobleem by kinders
Baie ouers sit vandag met die vrees dat hulle kinders met dwelms kan deurmekaar raak. 'n Klompie jare gelede sou ons nog dink dat dit sommer ouvrou stories is of dat dwelms by skoolkinders eerder 'n uitsondering is.
Daar is egter ontstellende berigte en gerugte dat dwelms maklik bekombaar is. Dwelms is nie meer iets ver weg nie, maar is reeds in die strate hier naby aan ons huise.
Wanneer ek met ouers in die praktyk praat, is die probleem dikwels dat hulle vermoed dat hul kind dwelms gebruik, maar is nie seker nie.
Wat is dwelmmisbruik? 'n Eenvoudige beskrywing is dat dwelmmisbruik die gebruik is van enige chemiese stof (wettig of onwettig en wat alkohol insluit) wat fisiese, verstandelike of sosiale skade aan die persoon of aan die mense naby hom of haar meebring.
Vermoed jy dus dat jou kind met dwelms gebruik, is dit goed om na die drie aspekte te kyk, naamlik:
 emosioneel / sosiaal
Byvoorbeeld op fisiese vlak kan jou kind begin swak eet of al meer onnet op sy persoon raak. Verstandelik ondervind hy al meer konsentrasie probleme en kan sy redenasies absurd raak. Sosiaal begin jou kind hom al meer onttrek en raak buierig. Kurt Cobain - popster held van der duisende tieners en wat sy eie lewe geneem het - het gesê: "Dwelms is 'n mors van tyd. Dit vernietig jou geheue en jou selfrespek, en elke ding wat daarmee saam met jou eiewaarde te doen het."
Dit is ook belangrik om te let op die invloed en skade wat dwelmgebruiker op die mense rondom hom het. Een voorbeeld is die sosiale skade aan die huisgesin. 'n Dwelmgebruiker beïnvloed die ander kinders se funksionering en ook die gesin se sosiale kontak na buite. So kan ouers te bang wees om mense oor te nooi, want hulle weet nie op watter sosiaal onaanvaarbare wyse hul kind gaan optree nie.
Hier volg 'n paar pertinente waarskuwingstekens waarop jy as ouer bedag kan wees. Hierdie tekens is ook van toepassing wanneer jy vermoed 'n volwasse vriend met dwelms of alkoholmisbruik deurmekaar is:
• Lang periodes sonder slaap of verloor eetlus.
• Verloor onverklaarbaar gewig.
• Sukkel om te konsentreer.
• Skoolwerk gaan agteruit.
• Het nuwe vriende wat verdag voorkom.
• Sy neus bloei dikwels.
• Hy en/of sy klere ruik vreemd.
• Oormatig aktief, senuweeagtig of geïrriteerd.
• Humeurig en bakleierig - buie veranderlik.
• Pupille kan abnormaal groot of klein wees.
• Oë kan pienk of bloedbelope wees - dra sonbril om dit te verberg.
• Gebruik skielik groot hoeveelhede geld.
• Distorsie van persepsies en die realiteit.
• Netheid en gehalte van (skool)werk neem af.
• Raak slordig op sy persoon.
• Raak geheimsinnig oor sy doen en late.
• Vermy om gesprekke te voer.
• Raak al meer sku vir mense / vermy oogkontak.
• Gebruik alkohol of 'n middel om te "cope".
• Kom in aanraking met die gereg op grond van 'n bedwelmde toestand.
• Ontken of probeer drinkgewoontes of dwelmgebruik wegsteek.
• Vermy sosiale geleenthede waar daar nie drank of dwelms beskikbaar is nie.
• Arriveer beskonke by die werk of skool.
Dit is vir enige ouer 'n skok wanneer jy agterkom dat jou kind by dwelms betrokke is. Ouers wonder dan hoe hulle die saak moet benader en hanteer.
Een ding wat jy as ouer nooit moet doen en dit is om die saak ter wille van vrede te ignoreer nie. Moenie hoop dat die probleem gaan oorwaai nie, want dit gaan nie. Hoe eerder iemand gehelp word, hoe beter.
Jy moet met jou kind hieroor praat. Probeer om simpatiek en taktvol met jou kind in gesprek te tree. Dit is egter belangrik dat jy 'n besliste standpunt inneem.
Die hantering van 'n dwelmprobleem by jou kind is so 'n sensitiewe en komplekse saak dat jy gewoonlik van buite hulp moet inkry. Raadpleeg 'n kundige persoon hieroor en klop aan by 'n organisasie of rehabilitasiesentrum wat jou kan help.
Daar is vir dinge wat ek voorstel wat ouers kan doen:
1. Kry inligting: Woon seminare, praatjies en lesings by waar oor dwelms gepraat word. Rus jou as ouer toe met die nodige kennis en inligting. Wanneer jy op hoogte is van al die gevare en tekens van dwelms is dit soveel makliker om voorkomend op te tree en jou kind te help.
2. Kry professionele hulp: Wanneer jou kind met dwelms deurmekaar raak of jy vermoed dit - gaan spraak 'n kundige op die gebied soos 'n sielkundige of dokter. Klop aan by Sanca vir hulp.
3. Raak betrokke by jou kind: Ons leef vandag in tye waar ouers en kinders bymekaar verby leef. Dit kan gebeur dat ouers so besig is met hulle beroep, sosiale aktiwiteite en dinge dat jy nie meer weet wat in jou kind se lewe aangaan nie. Raak betrokke, gesels met jou kind, woon sy sportgeleenthede by, ken sy maats, besoek oueraande, spandeer tyd met jou kind, weet wat aangaan in sy lewe.
4. Waardes en Norme: Jou kind gaan sekere waardes en norme leer. Dit is deel van grootword en deel van menswees. Die vraag is watter waardes en norme gaan jou kind leer? Die waardes van sy vriende of die waardes wat jy vir hom gee? Jy kan slegs jou waardes en norme op jou kind oordra indien jy genoegsame kwaliteit en kwantiteit tyd met jou kind spandeer. Skep 'n goeie ouer-kind verhouding sodat jy die belangrike waardes kan oodra.
'n Sprankie gedagte vir die dag
"Baie ouers dink dis 'n moeilike onderwerp om met hul kinders die gevare van dwelms en alkohol te bespreek. Hulle weet nie wat om te sê, wanneer om te sê en waar om te begin nie. Die gevolg is hulle begin wanneer dit te laat is." - Jennifer Stater -
1 Blikkie Ideal-melk (volroom)
1 Blik fyngemaakte pynappels
Maak jellie aan en laat koud word
Klop ideal melk styf.
Meng jellie by melkmengsel saam met pynappels
Pak tennis beskuitjies in bak
Gooi vulsel in
Krummel beskuitjies bo-oor en laat staan vir 15 minute
Plaas in yskas en oornag
500 ml Sterk koffie
200 ml Clover langlewende melk, louwarm
Giet die koffie in twee koppies
Skuim die melk met ‘n klitser
Skep baie skuim in elke koppie, versoek na smaak en roer deur
Skep die res van die skuim bo-op elke koppie koffie
Besprinkel met warm sjokolade poeier
Klits room styf en voeg kondensmelk, jogurt en maaskaas by
Voeg droë instant poeding by
Verkrummel tennisbeskuitjies met botter
Plaas in bak as kors
Voeg mengsel in bak
Begin eers met die volgende stappe as die tert gestol het
Maak jellie aan met 1 koppie warm water
Voeg vlapoeier by
Kook in mikrogolf tot gaar
Gooi oor gestolde tert
1 Pakkie Malvalekkers (Marsmallows)
Maak jellie aan met kookwater
Gooi dan die kondensmelk by
Pak tennisbeskuitjies in ‘n gesmeerde bak
Sny malvalekkers in sirkels of blokkies
Pak malavalekkers bo-op tennisbeskuitjies
Gooi jellie mengesel bo-oor
Plaas in yskas vir 1 uur lank
200G (2 pakkies) haselneute
187 ml (3/4) Mielieblom (Mezina)
Vars vrugte soos aarbeie, appelliefies
Kap neute fyn
Klits eierwitte styf en klits suiker by tot goed gemeng
Meng gekapte neute, mezina, en sout saam
Meng neutmengsel by eierwit mengsel
Voer koekpanne met mengsel
Maak gelyk bo-op en bak 30 minute
Laat koeke goed afkoel
Smelt sjokolade, botter en melk saam
Laat bietjie afkoel en smeer versigtig oor elke koeklaag
Klits room saam met vanielje styf
Smeer oor koeklae en rond af met vars vrugte
Klits eiers, room en sout saam en giet oor kors
1 Pak Bruismeel (500g)
1 Pak Beesstert soppoeier
1 500ml Karringmelk
Verhit die oond tot 180ºC
Smeer ‘n broodpan
Meng die bruismeel, soppoeier en karringmelk goed saam
Strooi die kaas en peper oor
Bak 1 uur lank
Keep op ‘n draadrak uit en laat afkoel
SPEK EN EIERBROOD
6 Repespek sonder vet
Verhit die oond tot 190ºC
Smeer die snye brood aan een kant met margarien
Plaas brood met gesmeerde kant onder in oondvaste bak en pak spek bo-op
Klit die eiers, voet die melk en kaas by en meng
Gooi dit oor die brood-en-speklae en laat dit 15 minute staan
Bak 35-40 minute op die oondrak
Sit dit warm voor
KAAS EN SPEK VLEIS BROODJIES
8 Repespek, gebraak & fyn gesny
200 ml Kaas, gerasper
Verhit die oond tot 200ºC
Sif die bruismeel en sout saam en vryf die botter met jou vingerpunte in tot die mengsel soos broodkrummels lyk
Voeg die kaas en spekvleis by en meng liggies
Meng die melk, tamatiesous en worcestersous saam en voeg by die droë bestandele
Meng liggies alles deurgemeng is
Bak 20 – 25 minute lank of tot gaar
Dien warm op saam met botter en kaas
UIE EN KAAS BROODJIE
875 ml Bruismeel
Meng meel, soppoeier, karringmelk en helfte van die kaas
Gooi melk in leë karringmelkhouer
Skud en voeg by mengsel
Voeg eier by en meng goed
Skep in ‘n gesmeerde broodpan
Strooi res van kaas en kaneel oor
Smeer ‘n diep oond pan en smeer met margarien
Verhit die melk tot kookpunt
Verwyder van die hitte en roer die mieliemeel geleidelik by tot glad
Plaas terug op die hitte en laat kook tot die mengsel verdik het
Roer elke nou en dan
Voeg die sout asook gesmelte margarien by
Verwyder van die hitte en laat heelwat afkoel
Klits die eiergele en vou die mengsel in
Klits die eierwitte styf en vou ook by die mengsel
Skep in die voorbereide bak en bak 35 – 40 minute lank of tot gaar
Dien warm op saam met botter
Smeer ‘n broodpan goed met botter
Skep in die broodpan
Spinkel papawersaad bo-oor
Sit die bruismeel en sout saam
Voeg die bier by en meng goed met ‘n houtlepel
Smeer 6 leë blikkies deeglik met botter
Verdeel die deeg in 6 gelyke dele en skep in die gesmeerde blikkies
Bak vir 30 minute tot deeg uitgerys is
Laat effens afkoel en keep uit op ‘n draadrak
Gebruik ‘n eetmes om die broodjies effens los te wikkel en keer versigtig uit
Sit voor met botter en kaas
500 ml Gaar pampoen fyn gedruk
5 ml Koeksoda opgelos in 30 ml melk
Klits die suiker en kookolie by die fyn pampoen
Voeg die eiers by en klits goed
Sif die droë bestandele saam
Roer dit by die pampoen en suikermengsel
Voeg die koeksoda en melk by
Sekp die deeg in ‘n gesmeerde broodpan
Heerlik by braaivleis
500 ml Gerasperde wortels
425 ml Kookwater
Voer broodpanetjies met bakpapier
Smeer die pannetjies met botter
Meng wortel, kookwater, olie en heuning saam
Sif mieliemeel, peper en sout saam en voeg by die worterlmengsel
Klits eiergele en voeg by die mengsel
Klits eierwitte tot styf en vou dit liggies in by die mengsel
Skep mengsel in pannetjies
Bak 45 – 50 minute lank
SJOKOLADEMELK MET MALVALEKKERS
50 ml Sjokoladesous
500 ml Clover vars volroom melk
Versier met malvalekkers
8 Teelepels Koekmeel
12 Teelepels Custard
4 Pakkies Tennisbeskuitjies
Maak kors van tennisbeskuitjies
Kook melk, suiker en sout saam
Meng meel, custard met ‘n bietjie melk om pasta te vorm
Gooi pasta by gekookte melk
Roer aanhoudend om klonte te voorkom
Roer aanhoudend totdat mengsel dik word
Laat effens afkoel en roer eiers by pasta
Gooi in pan en strooi kaneel bo-oor
ERTJIES EN KAASSLAAI
500 g Bevore ertjies
½ kop Cheddarkaas (blokkies gesny)
¼ kop Gekapte groen salot uie
¼ kop Suurroom
Kook ertjies in soutwater tot sag
Dreineer en laat afkoel
Meng res van die bestandele saam
BRUINRYS EN HEELPIT MIELIES SLAAI
500 ml Gaar bruinrys
410g g Heelpit mielies (Gedreineer)
1 Engelse Komkommer (in blokkies gesny)
1 Bossie stingeluie (gekap)
1 Rooi of groen soetrissie (ontpit & gekap)
25 ml Agurkies (gekap)
Meng bestandele vir slaai en plaas in bak
Gooi bestandele in slaaisous in ‘n voedsel verwerker en verwerk tot glad
Giet slaaisous oor slaai net voor opdiending
Meng goed om egalig te bedek
½ Blaarslaai grof gebreek
Blikkie pynappelsstukkies (gedreineer)
Cheddar kaas in blokkies gesny
Meng al die bestandele en plaas in glasbak
1 eetl Kookolie
Gooi sous oor net voor opdiening
1 pak Skroef of skulpnoedels
Kook die noedels tot sag
Laat dit goed dreineer
Ontpit die green peper en sny fyn
Skil en kap die ui fyn
Meng die noedels, ui en soetrissie in ‘n slaaibak
Meng die tamatiesous, asyn, olie, witsuiker, kerriepoeier, en green peper saam
Giet dit oor die noedelmengsel en meng liggies.
1 Pakkie French slaaisous (botteltjie of aangemaak)
1 Pakkie gekrulde noedels
Kook noedels tot sag.
Gooi french slaaisous oor.
Roer deeglik deur.
4 Selderystingels (in skyfies gesny)
125 ml Pietersielie
250 g Wit sampioene (gewas en in dun skywe gesny)
6 klein Uie gekap
3 Knoffelhuisies (fyngedruk)
30 ml Medium droë sjerrie
Meng al die bestande vir die sous in ‘n fles met deksel en skuld goed
Kook die pasta
Moenie die pasta afspoel nadat dit gedreineer is nie, ander sal die sous nie goed kleef nie
Gooi sous oor voor opdiening
450 g geelworterls (geskil en grof gerasper)
75 g radyse (gewas en in skyfies gesny)
1 Groot Lemoen (geskil en in skyfies gesny)
Meng al die bestandele van sous saam
Meng al die boonste bestandele saam
Giet slaaisout bo-oor
Verkoel in yskas tot opdiening
500 ml Gaar rys (koud)
250 ml Gerasperde wortels
25 ml Gekapte ui
37 ml Blatjang
200 g Tuna (gedreineer en gevlok)
250 ml Gekapte selderye
Meng die rys, tuna, wortels, seldery en uit
Meng die Mayonaise, blatjang, kerriepoeier, suurlemoensap, en sout en peper saam
Voet die sous net voor opdiening by die slaai en meng liggies
410 g Geroomde suikermielies
4 Piesangs (in skywe gesny)
½ Pynappels (in blokkies gesny)
6 Klein aartappels (gekook)
250 g Tamatie (kersies)
100 g Sampioene (in skywe gesny)
100 ml Slaaiolie
2. Knoffelvlokkies (fyn gekap)
Meng al die bestandele in ‘n slaaibak
Plaas bestandele vir slaaisous in ‘n fles en skud goed
Giet sous oor slaai net voor opdiening
WARM KAAS EN AARTAPPEL SLAAI
2 Repe Spekvleis (gebraai en gekap)
120 g Soetvlei kaas (in blokkies gesny)
Kook aartappels in kookwater tot sag
Trek skil af en sny in blokkies
Plaas in bak
Voeg kaas blokkies by en meng
Sprinkel spekvleis oor
Verhit slaaisous maar moenie kook nie
Giet oor slaai
Sprinkel grasuie oor en bedien dadelik
400 g Sampioene (gesny)
1 Klein blikkie pynappelstukke
6 Hard gekookte eiers (gesny)
Good fondor, suurlemoenpeper en suurlemoensap by gesnyde sampioene
Voeg eiers en pynappelstukke by
Meng saam met Mayonaise
Bedien so gou as moontlik
500 ml Rys (rou)
2 Knoffelhuisies (fyngedruk)
820 g Perskes (skywe gedreineer)
2 Groen soetrissies (in ringe gesny)
2 Uie (in ringe gesny)
Kook die rys in soutwater tot sag
Dreineer die rys en laat afkoel
Soteer die soetrissie, knoffel en uie in die olie tot sag
Voeg kerriepoeier by en braai vir 1 minuut
Voeg die mayonaise en blatjang by
Meng die kerriemengsel, perskesskywe en rys saam
Skep in slaaibak
Verkoel tot voor opdiening
Dien op saam met koue vleis of braaivleis
6 Medium aartappels (geskil en sag gekook)
30 ml Meelblom (koekmeel)
Smelt die botter in ‘n pan
Voeg die koekmeel by en roer tot glad
Voeg die melk geleidelik by en roer tot die sous kook en verdik
Geur na smaak met sout en swartpeper
Verwyder van hitte en roer mayonaise by
Sny die aartappels in skywe en plaas in die gesmeerde oondbak
Giet die sous oor die aartappels
2 Skywe pynappels in blokkies gesny
125 ml gaar ertjies
1 Komkommer (in blokkies gesny)
1 Appel (in blokkies gesny)
3 Dadels (in blokkies gesny)
Laat week die slaaiblare vir 10 minute lank in soutwater
Meng die res van die bestandele liggies saam
Skep in slaaimengsel op die slaaiblare
VERVERSINGS – KOEKSISTERS
3 – 4 t Suur room
Meng alles saam en knie goed deur.
Rol uit en sny in repies
Bak in warm olie tot goudbruin
Gooi stooi suiker oor
VARKTJOPS MET HEERLIKE SOUS
6 groot varktjops
250ml koppie kookwater
Braai tjops goudbruin aan beide kante.
Meng die sousbestanddele bymekaar en gooi oor die tjops wat in 'n oondvaste skottel gesit is, sit foelie oor en bak vir 1 uur in die oond.
Gebruik middelmatige tot groot aartappels.
Prik hulle met ‘n vurk om te voorkom dat hulle bars.
Bak in ‘n warm oond by 220C vir 40-50 minute lank.
Rol dit saggies heen en weer in ‘n doek tussen die hande net voordat dit opgedien word, om dit melerig te maak.
Sny ‘n kruisie bo in die aartappels en druk hulle effens sodat ‘n bietjie bo by die opening uitkom.
Sit ‘n klontjie botter bo-op.
1 pak Cream cracker-beskuitjies
175 ml Mielieblom (mazena)
Bedek slegs die boom van ‘n vierkantige tertbak uit met beskuitjies.
Verhit kondensmelk, melk oor matige hitte to kookpunt, roer dit aan die begin tot die kondensmelk opgelos is.
Klits die eiers, mielieblom en sout to gemeng. Roer dit vinnig met ‘n draadklopper by die melkmengsel in sodra die begin kook en roerkook dit to glad en dit.
Skep die warm vulsel dadelik op die beskuitjies in die tertbak sonder om hulle te veel te verskeur. Bedek die vulsel met nog beskuitjies.
Smelt die konfyt en smeer dit liggies oor die beskuitjies.
Roer die klapper oor matige hitte in ‘n braaipan tot dat dit begin verbruin (Oppas dat dit nie te donker word nie). Strooi dit oor die konfyt
Verkoel die tert tot styf.
Sny dit in vierkante net voor opdiening.